Lav et referat af nedenstående tekst:

Tekst:
Brugerne på TV2/Nords Facebook-side raser over historien om statsminister Helle Thorning-Schmidts kaffevaner. Ifølge BT er personalet på Flyvestation Aalborg sure over, at statsministeren kræver en anden kaffe, når hun flyver med Forsvarets Challenger-fly end den, der normalt serveres om bord. Statsministeren kan angiveligt ikke lide den BKI-kaffe, der normalt serveres i Forsvaret - i stedet vil hun have Nescafé i små breve. Historien har for alvor fået TV2/Nords Facebook-venner til tasterne. På kun to timer har historien fået 84 kommentarer, og langt størstedelen kritiserer statsministeren. - Hun kan drikke det kaffe, som bliver serveret, skriver eksempelvis Helle Korsager. En anden Facebook-bruger, Lone Tjerrild, bakker op: - Er dybt rystet. Hold da op hvor er man finfornem.. Ufattelig arrogant hun ikke kan drikke det som de 'andre. - Drik, hvad der bliver serveret, eller undvær. Bestemmer hun også hvad der skal spises når hun bliver inviteret i byen hos venner og familie ?, skriver Borup Henriksen. Hverken Statsministeriet eller Forsvaret ønsker at kommentere sagen overfor BT, der har bragt historien om Helle Thornings kaffevaner. Bland dig i debatten på TV2/Nords Facebook-side. Klik her for at komme til siden.

Referat:
En historie om, at Helle Thorning-Schmidt kræver en anden kaffe, end den Forsvaret normalt serverer, får sindene i kog på Facebook.